proxectonos/corpus_dominio_legal_administrativo_tmp huggingface dataset:
13/10/2014 | Administración LocalMunicipal
Mugardos
Emprazamento procedemento ordinario n.º 267/2014. recurso contencioso-administrativo interposto por Telemática Galicia, S. L. contra resolución do Concello de Mugardos relativa á adxudicación de contrato para execución festas verán 2014-2015

ANUNCIO EMPRAZAMENTO PROCEDEMENTO ABREVIADO 267/2014 Faise público para os efectos previstos no artigo 49 da Lei 29/1998, do 13 de xullo, de xurisdición contencioso-administrativa, e artigo 59 da Lei 30/1992, do 26 de novembro, que ante o Xulgado do Contencioso-Administrativo n.º 1 de Ferrol, D. TELEMÁTICA GALICIA, S. L. interpuxo recurso contencioso-administrativo contra a “resolución do Concello de Mugardos de data 03.07.2014 ditada en expediente sobre adxudicación de contrato para a execución das festas de verán 2014-2015”. Polo exposto emprázase a todo o que fose interesado no procedemento para que poida comparecer e persoarse no prazo de nove (9) días ante o Xulgado do Contencioso-Administrativo Único de Ferrol, rúa Coruña, n.º 55, 2.ª planta, 15402 Ferrol. Mugardos, 6 de outubro de 2014. O ALCALDE Asdo.: XOSÉ FERNÁNDEZ BARCIA
13/10/2014 | Administración LocalMunicipal
Ferrol
Deportes
Subvencións concedidas durante o terceiro de 2014

Subvencións concedidas durante o terceiro trimestre do ano 2014 De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, e no artigo 15 da Lei 9/2007, do 13 de xuño, de subvencións de Galicia, faise pública a relación das subvencións concedidas durante o segundo trimestre do 2014 pola Concellería de Deportes.1.–Concesión de subvención directa correspondente ao orzamento municipal do ano 2014. Crédito orzamentario: 5.000 € (partida 05004 3411 48000) O que se fai público para xeral coñecemento. Ferrol, 03 de outubro de 2014. A concelleira delegada de Deportes, Educación e Festas María Susana Martínez Galdós
13/10/2014 | Administración LocalConsorcios
Consorcio Provincial Contra Incendios e Salvamento da Coruña
Aprobación provisional da modificación da Ordenanza Fiscal nº 1

Mediante o presente ponse en público coñecemento aos efectos que se indicará que o Pleno do Consorcio Provincial contra Incendios e Salvamento da Coruña, en sesión realizada o día 26 de setembro de 2014, aprobou provisionalmente a Modificación do artigo 6º da Ordenanza Fiscal núm.1, reguladora da taxa pola prestación do servizo contra incendios e salvamentos e mais o seu expediente, polo que de conformidade co disposto polo art.17.1 do texto refundido da Lei reguladora das Facendas Locais, aprobado polo Real decreto Lexislativo 2/2004, do 5 de marzo, queda de manifesto ao público o citado acordo así como o texto íntegro da ordenanza modificada, a fin de que durante o prazo de trinta días hábiles (a contar desde o primeiro, tamén hábil, ao da presente publicación) poidan os interesados que cita o art.18 do indicado texto legal examinar o expediente e presentar, durante ese mesmo prazo, as reclamacións que estimen oportunas. Así mesmo, faise saber: 1. Que transcorrido dito prazo sen se presentar reclamacións, o acordo ata entonces provisional quedará automaticamente elevado a definitivo, procedéndose á publicación do mesmo xunto co texto íntegro da ordenanza definitivamente tamén aprobada, para a súa entrada en vigor de conformidade co prevido polo art.17.4 do devandito texto refundido.2. De presentarse reclamacións, serán resoltas polo Pleno do Consorcio no acordo expreso de aprobación definitiva, no que será aprobada a redacción definitiva da dita Ordenanza, introducidas as modificacións que, no seu caso, procedera, e realizándose as actuacións que, para a entrada en vigor, se citan no apartado precedente. Carballo, 26 de setembro de 2014.- O presidente, Asdo.: Santiago Villanueva Álvarez
13/10/2014 | Administración LocalMunicipal
San Sadurniño
Delegación de funcións para matrimonio

En San Sadurniño, a seis de outubro de dous mil catorce. Estando prevista a celebración dun matrimonio civil o vindeiro sábado, día 11 de outubro, no Salón de Plenos da Casa do Concello, e tendo en conta que os contraíntes, residentes no Concello de Narón, teñen manifestado o seu desexo de que sexa a concelleira María del Carmen Muiño Filgueira quen celebre a ceremonia. Vista a lexislación aplicable ao asunto, especialmente o disposto na Lei 7/1985, de 2 de abril, reguladora das bases do Réxime Local e concordantes. Informado en relación co asunto polo Secretario-Interventor deste Concello, esta Alcaldía 1º- Delegar as miñas funcións para a celebración do matrimonio civil a contraer entre Josie Offerrall Montalvez e Ann Maria Chavez Furtia o vindeiro sábado, día 11 de outubro, na Concelleira deste Concello María del Carmen Muiño Filgueira.2- Ordear a publicación da presente Resolución no Boletín Oficial da Provincia, en cumprimento do previsto legalmente.3º.- Ordear que do contido da presente Resolución se dea conta á Xunta de Goberno Local, na primeira sesión que celebre, aos efectos oportunos. Así o mando e asino, en San Sadurniño, na data arriba indicada. Ante mín, O SECRETARIO, Secundino García Casal. Evelin Tatiana Bolto Platz.
13/10/2014 | Administración LocalMunicipal
Arzúa
Aprobación do padrón da taxa de axuda no fogar

APROBACIÓN DO PADRÓN DA TAXA POLO SERVIZO DE AXUDA NO FOGAR Por resolución da Alcaldía de data 1 de outubro de 2014 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de setembro de 2014. Conforme ao disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado DO Contencioso-Administrativo. Arzúa, 2 de outubro de 2014. Asdo.: José Luis García López Alcalde-presidente do Concello de Arzúa
13/10/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 1 de outubro de 2014, da Xefatura Territorial da Coruña, pola que se somete a información pública e de construción dunha instalación eléctrica no Concello de Carballo (IN407A 2014/118-1)

Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Núm. Expte.: IN407A 2014/118-1 Solicitante: Unión Fenosa Distribución, S. A. Enderezo social: Avda. de Arteixo, 171, 15007 A Coruña Denominación: LMTS CT Rúa do Bronce-Parcela D-10 Polígono de Bértoa. Situación: Concello de Carballo. Liña de media tensión subterranea, a 15/20 kV., cunha lonxitude de 0,160 Km., coa orixe en pasos aéreos-subterraneos proxectados a realizar en apoio existente s/n da LMT. BRT-712, tramo entre a derivada ao CCTT. Polígono 5 (Expte.: 51745) e Coregal Titanio (Expte.: 335/10), condutor tipo RHZ1-2OL-12/20 KV ·(1x240 Al.), e final no CT. Parcela D-10-Polígono de Bertoa (proxectado). Centro de transformación prefabricado, cunha potencia de 400 kVA., e unha relación de transformación de 15000/400-230V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Rúa Vicente Ferrer, 2-2ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 1 de outubro de 2014 O Xefe Territorial Isidoro Martínez Arca
13/10/2014 | Administración LocalMunicipal
Valdoviño
Anuncio aprobación definitiva orzamento exercizo económico do ano 2014

Quedando definitivamente aprobado polo Pleno deste Concello o orzamento para o exercicio económico do ano 2014 por acordo adoptado en sesión celebrada o día 14 de agosto de 2014, unha vez transcorrido o prazo de exposición pública, sen se ter presentado alegación ningunha, dando cumprimento ao disposto no artigo 169 do Real decreto lexislativo 2/2004, do 5 marzo, que aproba o texto refundido da Lei reguladora das facendas locais, faise pública á súa contía co seguinte resumo por capítulos: Na referida sesión tamén se acordou aproba-lo cadro de persoal, anexo de persoal e catálogo de postos de traballo desta Corporación que, de acordo co preceptuado no art.127 do Real decreto lexislativo 781/1986, do 18 de abril, se reproduce a continuación o cadro de persoal: Valdoviño a 30 de setembro de 2014 O Alcalde-Presidente José Antonio Vigo Lago
17/10/2014 | Administración LocalMunicipal
Culleredo
Medio, Obras e Servizos
UME/2014/330. Xestión de biomasa Manuela Catrufo

ANUNCIO Ao non ser posible a práctica de notificación de resolución ao interesado que máis abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/330 atópanse a súa disposición na Area de Medio Ambiente Servizos e Obras do Concello de Culleredo situado na r/ Concello, 12, 15189 - Culleredo, en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DONA ARMELINDA GHETAU TALIN Culleredo, 09 de outubro de 2014. O concelleiro delegado da Área de Medio Ambiente, Servizos e Obras Asdo.: Narciso Marzoa Martínez P. D. (Resolución do 14.11.2011; BOP n.º 222, do 22.11.2011)
17/10/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Información pública. Expediente IN407A 2014/137

Resolución do 7 de outubro de 2014, da Xefatura Territorial da Coruña, pola que se somete a información pública a petición de autorización administrativa previa e a autorización administrativa de construción dunha instalación eléctrica no concello de CERCEDA (Núm. expte. IN407A 2014/137). Para os efectos previstos na Lei 24/2013, do 26 de decembro(BOE núm.310), do sector eléctrico, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: – Solicitante: COMERCIAL MALASA, S. L. – Enderezo social: CUESTA DE LA TAPIA, 42 - O TEMPLE, 15679 CAMBRE. – Denominación: LMTS, CS E CT DE 630KVA. – Situación: POLIGONO INDUSTRIAL DO ACEVEDO (NAVE MALASA). – Descricións técnicas: LMTS EN ANEL DE 20 M DE LONXITUDE EN CABLE 12/20 KV, 1X240 AL. CS EN CASETA PREFABRICADA DE FORMIGÓN COMPARTIDA CO CT PROXECTADO QUE INCLÚE 3 INTERRUTORES-SECCIONADORES DE 24 KV, 400 A EN CABINAS METÁLICAS PREFABRICADAS. CS EN CASETA PREFABRICADA DE FORMIGÓN CON TRANSFORMADOR DE 630 KVA, RELACIÓN 15-20/0,42 KV, EN BAÑO DE ACEITE. APARELLAXE DE MANOBRA E PROTECCIÓN, ASÍ COMO EQUIPO DE MEDIDA EN CABINAS METÁLICAS PREFABRICADAS. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste xefatura territorial, situada no edificio administrativo de Monelos, rúa Vicente Ferrer, 2, 1.º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 7 de outubro de 2014. O xefe territorial Isidoro Martínez Arca
17/10/2014 | Administración LocalMunicipal
Carballo
Aprobación definitiva transferencia crédito 18/2014

De conformidade cos artigos 169 e 177.2 do Real decreto lexislativo 2/2004, de 5 de marzo, considérase definitivamente aprobado o expediente de transferencia de crédito 18/2014, unha vez aprobado inicialmente polo Pleno en sesión celebrada o día 8 de setembro de 2014, publicado no boletín oficial da provincia núm.180, de data 22 de setembro de 2014, e transcorrido o prazo de quince días sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra a referenciada transferencia de crédito, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Carballo, 10 de outubro de 2014 O Alcalde Evencio Ferrero Rodriguez
17/10/2014 | Administración LocalMunicipal
Vilarmaior
Aprobación padrón fiscal SAF libre concorrencia

Mediante Decreto da Alcaldía de data do 09 de outubro de 2014 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de setembro de 2014, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 10 de outubro de 2014. O ALCALDE, Carlos Vázquez Quintián
17/10/2014 | Administración LocalMunicipal
Cariño
Notificación por enderezo descoñecido

Intentada notificación a través de carta certificada con acuse de recibo a SEGUNDO AGUSTIN REPETO ABRISKETA ao domicilio que consta no expediente, sendo ésta devolta polo servizo de correos, de conformidade co disposto no artigo 59.5 da Lei 30/1992, do 26 de novembro, de réxime xurídico das AAPP e do procedemento administrativo común, procédese á publicación sucinta do seu contido no taboleiro de edictos do Concello de Cariño (último domicilio coñecido) e no Boletín Oficial da Provincia ao obxecto de que serva de notificación a SEGUNDO AGUSTIN REPETO ABRISKETA. O texto íntegro da notificación poderá ser consultado na Secretaría do Concello de Cariño, en horario de atención ao público, durante o prazo de dez días a contar dende a publicación do anuncio no BOP da Coruña. Obxecto da notificación: Decreto Alcaldía 488/2014, de 22/09/2014, polo que se lle ordea que efectúe as labores de limpeza na finca da súa propiedade con referencia catastral 0429901NJ9412N0001FR. Polo que, de conformidade co artigo 61 da Lei 30/1992, notifícase aos interesados, que poden tomar coñecemento do texto íntegro da comunicación a tal efecto xirada por este Concello ao interesado respecto das actuacións que está a levar a cabo o Concello de Cariño, acudindo ás oficinas do Concello de Cariño, ubicadas na Avda La Paz nº 2, Cariño. Cariño, 10 d eoutubro de 2014 A Alcaldesa Mª Purificación Seixido Gómez
17/10/2014 | Administración LocalMunicipal
Malpica de Bergantiños
Secretaría
Corrección de erro material en resolución relativa a delegación de vodas

ANUNCIO Delegación específica Alcaldía celebración de matrimonio civil DECRETO DE RECTIFICACIÓN DE ERRO MATERIAL EN RESOLUCIÓN DE DELEGACIÓN ESPECÍFICA Por resolución da Alcaldía n.º 473/2014 ditada en data de 10 de outubro de 2014, o Sr. alcalde da Corporación acordou a rectificación de erro producido na delegación do exercicio da competencia para a celebración dos matrimonios civiles no concelleiro da Corporación Municipal, don Mady Enterria Intriago para casamentos, de forma que a delegación relativa ao expediente n.º 72/17 se entenda efectuada nos seguintes termos: O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Malpica de Bergantiños, a 10 de outubro de 2014. O alcalde Eduardo José Parga Veiga
17/10/2014 | Administración LocalMunicipal
Ponteceso
Secretaría
Prezo público

A Xunta de Goberno Local ACORDOU, na sesión do 06.10.2014, de conformidade co Real decreto lexislativo 2/2004m di 5 de marzo, polo que se aproba o texto refundido da Lei reguladora das facendas locais, e coa Ordenanza xeral de prezos públicos: 1 Establecer o seguinte prezo público por asistir á actividade denominada “Ruta de sendeirismo-Ruta do Cares-entre (Poncebos) Asturias e (Caín) León: 65,05 €/persoa que participe.2 Determinar que este prezo público se esixirá dende o día seguinte ao da publicación deste anuncio no taboleiro de edictos do concello e no BOP da Coruña. Ponteceso, 6 de outubro de 2014 O alcalde José Luis Fondo Aguiar
17/10/2014 | Administración LocalMunicipal
Neda
Exposición pública padrón taxa pasaxes permanentes 2014

A Xunta de Goberno Local deste Concello, na sesión do día 9 de outubro 2014, acordou aprobar o padrón de contribuíntes pola TAXA DE PASAXES PERMANENTES ANO 2014. O padrón quedará exposto o público no Concello durante o prazo de QUINCE DIAS a contar dende o seguinte ao da publicación do presente anuncio no BOP. Dito anuncio terá carácter de notificación colectiva ao abeiro do disposto no artigo 107 da Lei 58/2003, xeral tributaria, e artigo 24 do RXR. O período de cobro será de DOUS MESES contados a partir do día seguinte ó da publicación do edicto de exposición pública. Os contribuíntes que teñan domiciliado o pagamente nunha entidade financeira, os recibos seránlles cargados no conta por eles indicada, tanscorridos QUINCE DIAS despois de iniciado o período de cobramento. Contra o presente acordó de aprobación das liquidacións incorporadas o padrón, os interesados poderán interpoñer recurso de resposición ante o órgano que dictou o acto, segundo o disposto no artigo 14.2 do texto refundido da Lei reguladora das facendas locais aprobado por RDL 2/2004, de 5 de marzo, no prazo de un mes contado dende o día seguinte ó remate da exposición ó público. A interposición do recurso non suspenderá a eficacia das liquidacións correspondentes, agas que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación do recurso de referencia poderase interponer recurso contencioso-administrativo ante o xulgado do contencioso-administrativo no prazo de dous meses dende a notificación da resolución expresa ou no de seis meses dende que se produza a desestimación presunta, tal como establece o artigo 46.1 da Lei 29/98, de 13 de xullo, reguladora da xurisdicción contencioso-administrativa. Tamén se poderá interponer calquera outro recurso que se estima convinte. Vila de Neda, 9 de outubro do 2014 O ALCALDE.- Asinado/José Ignacio Cabezón Lorenzo.
17/10/2014 | Administración LocalMunicipal
Ribeira
Baixas de oficio de estranxeiros no padrón municipal de habitantes

D E C R E T O Baixa de oficio de estranxeiros NO_ENCSARP Ref: estatística./secretaría./ a. g. f. BAIXA ESTRANXEIROS NO_ENCSARP Seguindo as indicacións dadas polo Consello de Empadroamento na reunión de 27 de xuño de 2008 na que dictan instruccións técnicas aos Concellos no procedemento de comprobación periódica da residencia dos estranxeiros que non están obrigados a renovar a súa inscrición padronal (NO_ENCSARP), que figuran cos erros 141, 142 e 143 nos ficheiros de intercambio de información mensual de movementos de poboación entre o Instituto Nacional de Estatística (INE) e este Concello, erro 141: Comprobación de residencia de cidadán non inscrito no Rexistro Central de Estranxeiros; 142: comprobación de residencia de cidadán con tarxeta de residencia expedida fai más de 5 anos; e 143: Comprobación de residencia con certificado de inscrición no Rexistro Central de Estranxeiros expedida fai más de 5 anos. Intentada a notificación individual aos habitantes NO_ENCSARP para o seu coñecemento e así realizar a súa correspondente confirmación da inscrición no padrón de habitantes. O cal non foi posible por descoñecemento do domicilio actual ou efectuada a notificación non se tivo resposta polo habitante da súa confirmación da inscrición padronal. RESOLVO: 1.º.–Declarar a baixa por inscrición indebida no padrón de habitantes neste Concello, por non confirmar dita inscrición, das seguintes persoas: 2.º.–Concédese o prazo de 10 días desde a publicación no B. O. P. para solicitar a confirmación, no caso de non solicitar de forma expresa a confirmacón de inscrición padronal neste Concello, ou de non presentar alegacións ou as aportacións que se estimen pertinentes, procederáse á tramitación da baixa por inclusión indebida da inscrición padronal.3.º.–Publicar a presente resolución no B. O. P. e no taboeiro de anuncios do Concello, aos efectos de dar coñecemento da mesma aos interesados. Riveira, 9 de outubro de 2014. O secretario xeral acctal., O alcalde Dou fe Asdo.: Manuel Ruíz Rivas Asdo.: José Martínez de Llano Orosa
17/10/2014 | Administración LocalMunicipal
Santa Comba
Licenza

O amparo da Instrucción 2/2011, de 12 de abril, para a aplicación da disposición transitoria terceira da Lei 2/2010, de 25 de marzo, de medidas urxentes de modificación da Lei 9/2001, de 30 de decembro, de ordenación urbanística e protección do medio rural de Galicia, tramítase a instancia de NARESH DJASSI SARO o recoñecemento definitivo da edificación coa actividade correspondente de TALLER DE REPARACION ESPECIALIZADO EN MAQUINARIA AGRÍCOLA, FERREIRÍA E FORXA a situar en “Curro do Pereiro”, no lugar de Fontecada s/n; de acordo coa documentación técnica presentada, e cumprindo o disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, co fin de que durante o mesmo (que comezará a contar desde o día seguinte ó da derradeira inserción do presente edicto no Boletín Oficial da Provincia ou no DOGA) as persoas que se consideren afectadas dalgún xeito pola actividade que se pretende instalar, poidan examinar o expediente na Secretaría deste Concello e formular-las reclamacións ou observacións que se consideren oportunas. En Santa Comba, a 9 de outubro de 2014. O ALCALDE, ASDO.: ANTONIO M. LANDEIRA GALLARDO.
17/10/2014 | Administración LocalMunicipal
Fene
Secretaría
Anuncio modificación bases execución do orzamento

O Pleno do Concello en sesión celebrada o 29 de setembro aprobou inicialmente a modificación das bases de execución do orzamento do exercicio 2014. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Fene, a 30 de setembro de 2014 O Alcalde Asdo. Gumersindo P. Galego Feal
05/02/2014 | Administración LocalMunicipal
Ferrol
Tesourería-Recadación
Edicto de notificación por comparecencia de requirimento de documentación

EDICTO DE NOTIFICACIÓN POR COMPARECENCIA DE REQUIRIMENTO DE DOCUMENTACIÓN Téndose intentada a notificación en dúas ocasións ao obrigado tributario, do requerimento de documentos necesarios para a resolución dos expedientes que de seguido se citan, non se poido practicar a mesma por ser os enderezos dos referidos obrigados tributarios descoñecidos ou non ser encontrados no domicilio declarado e/ou coñecido. Procédese a notificar a través do Boletín Oficial da Provincia (BOP), de conformidade co disposto no art.112 da Lei 58/2003, do 17 de decembro, xeral tributaria, ao obrigado tributario ou ao seu representante que a continuación se sinala, para que comparezca nas oficinas do servizo de recadación do Concello de Ferrol, no prazo de 15 días naturais, contados a partir do día seguinte ao da publicación do presente edicto no BOP, advertíndolle que transcorrido o sinalado prazo sen comparecer, entenderáse producida a notificación a todos os efectos legáis desde o día seguinte ao vencemento do prazo sinalado. De conformidade co disposto no art.71 da Lei 30/92, do 26 de novembro, de réxime xurídico da administración pública e do procedemento administrativo común, para cumplimentar o trámite sinalado ten un prazo de DEZ DÍAS HABILES dende a data da notificación. Se transcorre dito prazo e non achega a documentación requerida, terase por DESISTIDO da súa petición. Ferrol, O alcalde José Manuel Rey Varela
05/02/2014 | Administración LocalMunicipal
Ribeira
Notificación por comparecencia

ANUNCIO NOTIFICACIÓN POR COMPARECENCIA (art.112 LXT) De conformidade co disposto no artigo 112 da Lei 58/2003, do 17 de decembro, xeral tributaria, relaciónanse liquidacións pendentes de notificar, despois de intenta-la notificación persoal por dúas veces, e emprázase ós interesados que se sinalan para ser notificados por comparecencia. Procedemento: liquidacións. Lugar de comparecencia: Dept. Tesourería - Concello de Riveira. Pz. Do Concello, s/n. Riveira A comparecencia deberá efectuarse perante o órgano de tramitación (Servizos Económicos do Concello de Riveira en Pz. do Concello, s/n) no prazo de 15 días naturais, contados dende o seguinte ó da publicación deste anuncio. Transcorrido o prazo sen efectuarse a comparecencia, a notificación entenderase producida a todo os efectos legais dende o día seguinte ó de vencemento do prazo sinalado para comparecer. Os prazos de ingreso serán os establecidos no calendario do contribuínte aprobado por decreto da Alcaldía de data 19/12/2012 e publicado no BOP da Coruña do día 02/01/2013 e a modificación posterior aprobada por decreto da Alcaldía de data 09/05/2013 e publicada no BOP da Coruña do día 07/06/2013. RECURSOS Contra o presente acto poderá interpoñer recurso CONTENCIOSO-ADMINISTRATIVO ante o Xulgado do Contencioso- Administrativo de Santiago de Compostela, no prazo de dous meses, contando dende o día seguinte ó da notificación deste acordo. Con carácter potestativo e previo poderá interpoñer RECURSO DE REPOSICIÓN perante a Alcaldía, no prazo dun mes (contado desde o día seguinte ó da práctica desta notificación); neste caso non se poderá interpoñer recurso contencioso-administrativo ata que sexa resolto expresamente ou se producira a desestimación presunta do recurso de reposición interposto. Neste último suposto o prazo para a interposición do recurso contencioso-administrativo será de seis meses, contados a partir do día seguinte a aquel en que se produza a desestimación presunta do recurso de reposición interposto. Riveira, a vintecatro de xaneiro de 2014. A ALCALDESA EN FUNCIÓNS DOLORES ELORDUY CALLÓN (Decreto de substitución do 22 de xaneiro de 2014)
05/02/2014 | Administración LocalMunicipal
A Coruña
Tesourería
Recadación da taxa por prestación do servizo de recollida e tratamento de lixo e residuos sólidos urbanos de vivendas, exercicio 2014

Tesouraría Xeral ANUNCIO RECADACIÓN DA TAXA POR PRESTACION DO SERVIZO DE RECOLLIDA E TRATAMENTO DE LIXO E RESIDUOS SÓLIDOS URBANOS, DE VIVENDAS, EXERCICIO 2014 PERÍODO VOLUNTARIO Por resolución da Tte. de alcalde-responsable da Área de Facenta e Administración Púclica, de data 27 de xaneiro de 2014, sinalouse o período de cobramento en voluntaria da taxa pola prestación do servizo de recollida e tratamento de lixo e residuos sólidos urbanos, de vivendas, correspondente ás cuotas trimestrais do exercicio 2014, cuxa recaudación lle cómpre á Empresa Municipal de Aguas de La Coruña, S. A. (EMALCSA): Período de cobro: 1.º trimestre: dende o 8 de febreiro ata o 2 de xuño de 2014.2.º trimestre: dende o 2 de abril ata o 1 de setembro 2014.3.º trimestre: dende 2 xullo ata o 1 de decembro 2014 4.º trimestre: dende o 2 de outubro ata o 2 de marzo de 2015. Lugar de pago: Os obrigados ó pago poderán aboa-la taxa en: – Oficinas da Empresa Municipal de Aguas de La Coruña, S. A. (EMALCSA) – Conta/-s bancaria/-s de EMALCSA nas entidades financeiras Novagalicia Banco e Banco Pastor. Débito por domiciliacións: O cobramento en voluntaria das liquidacións correctamente domiciliadas farase a través das respectivas entidades financeiras domiciliatarias. Forma de pago: – O pagamento nas oficinas de EMALCSA poderá facerse en metálico ou mediante tarxeta ou na páxina web www.emalcsa.es – O pagamento a través das entidades financeiras Novagalicia Banco e Banco Pastor poderá facerse empregando calquera das modalidades que estas teñan dispoñibles. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento xeral de recadación e 83 da Ordenanza xeral de recadación municipal, coas recargas previstas no artigo 28 da Lei 58/2003, do 17 de decembro, xeral tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei xeral tributaria. A Coruña, 27 de xaneiro de 2014. O TTE. DE ALCALDE-RESPONSABLE DA ÁREA DE FACENDA E ADMINISTRACIÓN PÚBLICA Asdo.: Rosa María Gallego Neira
05/02/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Notificación do expte.3518-4234 a nome de D. Mariano Dios Melero

Intentouse a notificación os días 18/12/2013 e 19/12/2013, a través de carta certificada con xustificante de recepción ao contribuínte abaixo citado, da Resolución nº 3.273, con data do 03/12/2013, ditada pola Vicetesoureira desta Excma. Diputación Provincial, ao enderezo que consta no expediente e ésta foi devolta polo servizo de Correos, por AUSENTE, xa que logo, notifícase a través do Boletín Oficial da Provincia, de conformidade co disposto no art.112 da Lei 58/2003, do 17 de decembro, xeral tributaria ao contribuínte que deseguido se detalla, para que compareza na Deputación Provincial da Coruña, no Servizo de Recadación -8º andar-sita na rúa Mister Archer Milton Huntington, nº 17, C. P. 15011 -A Coruña- en horario de atención ao público, de 9 a 14 horas, no prazo de 15 días naturais contados a partir do día seguinte ao da publicación deste edicto no boletín. Se transcorrido o devandito prazo non comparece, a notificación entenderase producida para todos os efectos legais desde o día seguInte ao vencemento do prazo sinalado para comparecer. A Coruña, 13 de xaneiro de 2014 O Xefe do Servizo, Justo Real Iglesias
05/02/2014 | Administración LocalMunicipal
A Coruña
Tesourería. Departamento de Recadación
Edicto de citación para a notificación mediante comparecencia de dilixencias de embargo de dereitos ou créditos

EDICTO EDICTO DE CITACIÓN PARA A NOTIFICACIÓN DE RESOLUCIÓNS DE RECURSOS DE REPOSICIÓN A ANDRES JAVIER CARABAJO BOUAGAD. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal a aos contribuíntes que se relacionan, ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, das dilixencias de embargo de dereitos ou créditos que lles afectan, baseadas nos motivos que se fan constar nos expedientes de referencia: Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación municipal do Excmo. Concello da Coruña, situadas na r/ Franja, 20-22 baixo, en horario de 08.00 a 14.00, de luns a venres. A Coruña, 28 de xaneiro de 2014. O xefe do Departamento de Recadación Asdo.: Emilio Antonio Álvarez Fachado
05/02/2014 | Administración LocalMunicipal
A Coruña
Tesourería. Departamento de Recadación
Edicto de citación para notificación de dilixencia de embargo de diñeiro en contas abertas en entidades de depósito

Emilio A. Álvarez Fachado, xefe do Departamento de Recadación do Excmo. Concello da Coruña, Que, unha vez que se intentou, sen resultado positivo, practicarlles a notificación persoal aos contribuíntes que se relacionan ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente escrito e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, da dilixencia de embargo de contas correntes e de aforro, ditada no curso dos expedientes administrativos que lles afectan, iniciados por esta Recadación, en cuxa execución foron embargados os saldos efectivos identificados nos respectivos expedientes. A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas da Recadación Municipal do Excmo. Concello da Coruña, situadas na r/ Franxa, 20, baixo, en horario de 08:00 a 14:00 h Contra a resolución que se traslada cabe interpor, con carácter potestativo, recurso de reposición ante o Sr. Tesoureiro, no prazo DUN MES contado a partir do día seguinte ao da recepción da presente notificación ou, no seu caso, reclamación económico-administrativa ante o Tribunal Económico Administrativo Municipal (TEAM), no prazo DUN MES a contar desde a data citada, sen que en ningún caso poidan simultanearse ambas reclamacións (arts.108 e 137 da Lei 7/1985, reguladora das bases do réxime local, 235 la Lei xeral tributaria e 14 do texto refundido da Lei reguladora das facendas locais). A Coruña, 24 de xaneiro de 2014 O xefe do Departamento de Recadación Asdo.: Emilio Antonio Álvarez Fachado
05/02/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Notificación do expte.3518-4253 a nome de Dª Carmen Freiría Ballesteros

Intentouse a notificación os días 18/12/2013 e 19/12/2013, a través de carta certificada con xustificante de recepción ao contribuínte abaixo citado, da Resolución nº 3.275, con data do 03/12/2013, ditada pola Vicetesoureira desta Excma. Diputación Provincial, ao enderezo que consta no expediente e ésta foi devolta polo servizo de Correos, por AUSENTE, xa que logo, notifícase a través do Boletín Oficial da Provincia, de conformidade co disposto no art.112 da Lei 58/2003, do 17 de decembro, xeral tributaria ao contribuínte que deseguido se detalla, para que compareza na Deputación Provincial da Coruña, no Servizo de Recadación -8º andar-sita na rúa Mister Archer Milton Huntington, nº 17, C. P. 15011 -A Coruña- en horario de atención ao público, de 9 a 14 horas, no prazo de 15 días naturais contados a partir do día seguinte ao da publicación deste edicto no boletín. Se transcorrido o devandito prazo non comparece, a notificación entenderase producida para todos os efectos legais desde o día seguInte ao vencemento do prazo sinalado para comparecer. A Coruña, 13 de xaneiro de 2014 O Xefe do Servizo, Justo Real Iglesias
05/02/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Notificación do expte.3518-4248 a nome de Dª Ana María Gestal Castro

Intentouse a notificación os días 18/12/2013 e 19/12/2013, a través de carta certificada con xustificante de recepción ao contribuínte abaixo citado, da Resolución nº 3.274, con data do 03/12/2013, ditada pola Vicetesoureira desta Excma. Diputación Provincial, ao enderezo que consta no expediente e ésta foi devolta polo servizo de Correos, por AUSENTE, xa que logo, notifícase a través do Boletín Oficial da Provincia, de conformidade co disposto no art.112 da Lei 58/2003, do 17 de decembro, xeral tributaria ao contribuínte que deseguido se detalla, para que compareza na Deputación Provincial da Coruña, no Servizo de Recadación -8º andar-sita na rúa Mister Archer Milton Huntington, nº 17, C. P. 15011 -A Coruña- en horario de atención ao público, de 9 a 14 horas, no prazo de 15 días naturais contados a partir do día seguinte ao da publicación deste edicto no boletín. Se transcorrido o devandito prazo non comparece, a notificación entenderase producida para todos os efectos legais desde o día seguInte ao vencemento do prazo sinalado para comparecer. A Coruña, 13 de xaneiro de 2014 O Xefe do Servizo, Justo Real Iglesias
05/02/2014 | Administración LocalMunicipal
Oleiros
Recadación Municipal
Notificación de providencia de constrinximento por comparecencia (AprBOP01_14)

RECADACIÓN EXECUTIVA Edicto de citación para a notificación, mediante comparecencia, da providencia de constrinximento (artigos 112 LXT e 59 LRXAPEPAC). Non sendo posible a notificación persoal aos obrigados tributarios que se relacionan, ou aos seus representantes por causas non imputables a este Concello, intentándose por dúas veces a notificación, agás no caso dos descoñecidos, no enderezo declarado e/ou coñecido, ou por rexeitamento da mesma. De acordo co establecido polo artigo 112 da Lei 58/2003, do 17 de decembro, xeral tributaria (LXT), para as notificacións de natureza tributaria e artigo 59 de Lei 30/1992, do 26 de novembro, de réxime xurídico das administraciòns públicas e de procedemento administrativo común, en relación coas de natureza non tributaria, procédese a citar a través deste anuncio público, a todos e cada un dos interesados ou aos seus respresentantes que se relacionan, co fin de practicarlles a notificación por comparecencia do trámite de xestión recadatoria que se indica. En todo caso a comparecencia deberá ter lugar no prazo de quince días naturais, contados dende o seguinte á publicación do anuncio no Boletín Oficial da Provincia (BOP). Transcorrido o devandito prazo en comparecer, a notificación entenderase realizada para todos os efectos legais ao día seguinte ao do vencemento do prazo sinalado para comparecer. Procedemento e trámite a notificar: procedemento administrativo de constrinximento-notificación da providencia de constrinximento. Lugar de comparecencia: Oficina de Recadación, Avda. Ché Guevara, 12-baixo, Perillo (Oleiros). De luns a venres, de 8.30 a 13.00 horas. Teléfono 981.635.603. Adiamento e fraccionamento: poderá solicitarse o adiamento ou fraccionamento de pagamento da débeda, nos termos e condicións que determinan os artigos 44 a 54 do RXR, artigos 65 e 82 da LXT e artigos 41a 46 da Ordenanza fiscal xeral deste Concello. Xuros de mora e custas: segundo o previsto nos artigos 72 do RXR, 28.5 e 161.4 da LXT. Ademais serán a cargo dos debedores as custas orixinadas no procedemento de constrinximento, comprendidas no artigo 153 do RXR, en base ao disposto no artigo 161.4 da LXT. Recursos: contra o procedemetno de constrinximento, e só polos motivos taxados no artigo 167 da LXT poderá interpoñerse recurso de reposición ante a Tesoureia Municipal no prazo dun mes, a contar dende o día seguinte á que esta se entenda producida. Non obstante poderá interpor calquera outro recurso que estime convinte. Suspensión do procedemento: aínda que interpoña recurso, o procedemento de constrinximento, só suspenderáse nos termos e condicións sinalados nos artigos 163 da LXT, 73 do RXR e 14.2. i) do texto refundido da Lei reguladora das facendas locais. Oleiros, a 30 de xaneiro de 2014. A 1.ª T. A. delegada de Economía e Facenda Asdo.: M.ª José Varela Neira
05/02/2014 | Administración LocalMunicipal
A Coruña
Tesourería. Departamento de Recadación
Edicto de citación para a notificación de trámite de audiencia en procedementos de declaración de responsabilidade subsidiaria

D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, una vez que se intentou, sen resultado positivo, practicarlles a notificación persoal aos contribuintes que se relacionan, ou aos seus representantes, nos térmos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para ser notificados, mediante comparecencia, da apertura de trámite de audiencia en procedementos de declaración de responsabilidade subsidiaria, durante o prazo de QUINCE DIAS NATURAIS, que contarán a partir do seguinte ao da publicación deste anuncio, na oficina da Recadación Municipal, situada na r/ Franxa, 20-22 baixo desta cidade. Se transcorre o dito prazo e non se comparece, a notificación entenderase producida para todos os efectos legais o día seguinto ao do vencemento do prazo. A Coruña, a 29 deenero de 2014 O xefe do Departamento de Recadación. D. Emilio A. Álvarez Fachado
05/02/2014 | Administración LocalMunicipal
San Sadurniño
Exposición pública de padrón fiscal

ANUNCIO A Xunta de Goberno Local deste Concello, en sesión celebrada o día 2 de xaneiro de 2014, acordou aprobar o padrón cobratorio correspondente ó abastecemento domiciliario de auga potable do terceiro cuadrimestre do ano 2013, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón exponse ó público polo prazo de quince días hábiles, a contar dende o día seguinte á da súa publicación do presente no Boletín Oficial da Provincia, os efectos de seu exame e posibles reclamacións, dito anuncio ten carácter de notificación colectiva, conforme determina o artigo 102.3 da Lei 58/2003, do 17 de decembro, xeral tributaria. De non producirse reclamacións o citado padrón, se entenderá definitivamente aprobado. San Sadurniño, 14 de xaneiro de 2014. O alcalde Secundino García Casal
05/02/2014 | Administración LocalMunicipal
Miño
Baixas por caducidade da inscrición de estranxeiros non comunitarios sen autorización de residencia permanente (ENCSARP)

NOTIFICACIÓN Por medio da presente notifícolle que con data do 30/12/2013 12:27:32 ditouse a seguinte resolución que lle transcribo literalmente a continuación: RESOLUCIÓN DA ALCALDÍA BAIXAS POR CADUCIDADE DA INSCRICIÓN DE ESTRANXEIROS NON COMUNITARIOS SEN AUTORIZACIÓN DE RESIDENCIA PERMANENTE (ENCSARP) Despois de ter realizado o correspondente preaviso da caducidade de inscrición e comprobado que ao dia de hoxe non consta a solicitude para a renovación no padrón municipal de habitantes dos estranxeiros non comunitarios sen autorización de residencia permanente que posteriormente se relacionan: De conformidade coas instrucións n.º 7 e 8 da resolución da data do 28 de abril de 2005, da presidenta do Instituto Nacional de Estatística e do director xeral de Cooperación Local pola que se ditan instrucións técnicas aos concellos sobre o procedemento para acordar a caducidade das inscricións padronais dos estranxeiros non comunitarios sen autorización de residencia permanente que non sexan renovadas cada dous anos. Á Vista do anteriormente exposto e en virtude das facultades conferidas pola lexislación vixente, RESOLVO: Primeiro. –Declarar a CADUCIDADE das inscricións anteriormente relacionadas e acordar a baixa no padrón municipal de habitantes, coa mesma data desta resolución, por non ter renovada a su inscrición padronal na data que lles correspondía. Segundo. –Notificar a presente resolución aos interesados no último domicilio coñecido que consta no padrón municipal de habitantes, no caso de resultar imposible a notificación no referido domicilio, ordenarase a publicación da mesma no taboleiro de Edictos do Concello e no Boletín Oficial da Provincia da Coruña para dar cumprimento ao establecido no artigo 59.5 da Lei 30/1992 do réxime xurídico das administracións públicas e do procedemento administrativo común. Terceiro. –Dar conta ao Pleno do Concello na próxima sesión a celebrar.” RECURSOS: O que lle comunico, para o seu coñecemento e efectos, significándolle que, de acordo co disposto na Lei 29/1998, do 13 de xullo, reguladora da xurisdición contencioso-administrativa, contra a presente resolución, que pon fin á vía administrativa, pode interpoñer alternativamente ou recurso de reposición potestativo, no prazo dun mes, que se contará dende o día seguinte ao da recepción desta notificación, ante o mesmo órgano que ditou o acto, ou recurso contencioso-administrativo ante o Xulgado do Contencioso-Administrativo da Coruña, no prazo de dous meses que se contarán dende o día seguinte ao da recepción desta notificación. Se optara por interpoñer o recurso de reposición potestativo non poderá interpoñer recurso contencioso- administrativo ata que aquel sexa resolto expresamente ou se producira a súa desestimación por silencio. Todo isto sen prexuízo de que poida exercitar calquera outro recurso que estime pertinente. Miño, 27 de xaneiro de 2014. O alcalde Jesús Veiga Sabín
05/02/2014 | Administración LocalMunicipal
Narón
Departamento de Obras e Urbanismo
Edicto AM-18/2012

Solicitouse da Alcaldía por D. GORAN BALOS JABATO, licenza municipal para instalación dunha actividade de almacenaxe de equipos para a construción na parcela 39 – Sector I do Polígono Industrial Río do Pozo, cumprindo o disposto no apartado 3º do artigo 8 do Decreto 133/2008 de 12 de xuño polo que se regula a Avaliación da Incidencia Ambiental, sométese a información pública por período de VINTE DIAS hábiles contados a partir do seguinte o da última publicación deste Edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón, 29 de xaneiro de 2014. O secretario xeral, Alfonso de Prado Fernández-Canteli.